****

****

**SAOPŠTENJE ZA JAVNOST**

**Konferencija:**

**Doprinos organizacija civilnog društva implementaciji inicijative**

**Partnerstva otvorenih vlada**

**Centar za demokratiju i ljudska prava (CEDEM)** je 8. decembra u hotelu *Podgorica* organizovao konferenciju posvećenu globalnoj inicijativi *Partnerstvo otvorenih vlada* sa ciljem da podstakne konstruktivnu debatu o tome na koji način ova inicijativa može uticati na povećanje transparentnosti i integriteta javnog i privatnog sektora i učiniti borbu protiv korupcije u Crnoj Gori odlučnijom i uspješnijom. Konferencija, čiji je cilj povećanje vidljivosti ove globalne inicijative, predstavlja završnu aktivnost regionalnog projekta**: *Zagovaranje za otvorenu vladu****,* koju implementira **PASOS** iz Češke Republike, u saradnji sa partnerskim organizacijama iz regiona i uz podršku **Evropske komisije**.

Prvi Akcioni plan za Partnerstvo otvorenih vlada Vlada Crne Gore je, kroz Operativni tim, sastavljen od Vladinih i predstavnika nevladinih organizacija, usvojila u martu 2012. godine. Isti je u startu naišao na brojne kritike jer se prije njegovog usvajanja **nisu sprovele konsultacije sa širim krugom zainteresovanih strana, uključujući zakonodavnu i sudsku vlast, sindikat, uniju poslodavaca, strukovna udruženja**. Jedan od zaključaka konferencije se odnosio i na **loš metodološki pristup** prilikom izrade ovog dokumenta, uzimajući u obzir činjenicu da **Akcioni plan nije sadržao rokove, kao ni indikatore uspjeha** kao ključne u procjeni kvaliteta impementiranih mjera. S druge strane, **većina aktivnosti predviđenih AP** nije realizovana; sa primjenom mjera iz AP koje se sprovode u kontinuitetu, se uveliko kasni, a i **kvalitetan monitoring** njihove primjene je u potpunosti izostao.

Sa donošenjem novog AP Crna Gora kasni već četiri mjeseca. U cilju što kvalitetnije izrade istog potrebno je:

* **uključiti što veći broj zainteresovanih strana** i **promovisati incijativu OGP** kao projekat cijelog društva na svim nivoima, kako bi se osiguralo **povećanje stepena informisanosti građana,** ali i pospješila **njihova aktivna participacija** u ovom procesu,
* **obezbijediti snažniju političku volju** u pogledu ispunjavanja obaveza predviđenih OGP-om, pri čemu poseban akcenat treba staviti na **odlučniju borbu protiv korupcije,**
* pravilno utvrditi **metodološki pristup** u izradi novog Akcionog plana i **preuzeti odgovornosti** za njegovu implementaciju što su osnovni preduslovi za kvalitetno sprovođenje mjera koje imaju za cilj povećanje **traansparentnosti rada javnog i privatnog sektora, smanjenje korupcije i rast povjerenja građana u institucije sistema,**
* posebnu pažnju posvetiti implementaciji mjera koje imaju za cilj **unaprjeđenje zaštite lica koja prijavljuju korupciju,** kao i obezbjeđivanje **nezavisnosti i nepristrasnosti organa nadležnih za borbu protiv korupcije**,
* jačati **regionalnu saradnju** u pogledu razmjene iskustava i primjera dobre prakse iz država regiona kada je u pitanju implementacija OGP inicjative.

Konferenciji je prisustvovalo oko 30 predstavnika/ca civilnog sektora, organa državne uprave i međunarodnih organizacija i ambasada. Novoimenovani nacionalni koordinator Operativnog tima za OGP i šef Vladinog Biroa za odnose sa javnošću, **g-din Srđan Kusovac**, izrazio je nezadovoljstvo onim što je do sada učinjeno po pitanju OGP inicijative u Crnoj Gori, ali je izrazio spremnost i volju za prevazilaženjem problema i kvalitetnijim pristupom u izradi i implementaciji novog AP sa ciljem da ova inicijativa zaživi u Crnoj Gori. Pored g-dina Kusovca, učesnicima se obratila i **g-đa Barbara Rotovnik**, savjetnica u Delegaciji EU u Crnoj Gori. Predstavnici nevladinih organizacija – **MANS, Institut Alternativa i CDT** su govorili o ličnim iskustvima, problemima i izazovima u radu prethodnog Operativnog tima, dok su predstavnice partnerskih organizacija na ovom projektu iz Makedonije, Srbije i Albanije imale izlaganja na temu **regionalnih iskustava i razvoja partnerstva kao važnog instrumenta za participaciju u OGP aktivnostima.**

Sa poštovanjem,

Mr Nenad Koprivica, izvršni direktor

**Centar za demokratiju i ljudska prava - CEDEM**

81000 Podgorica, Crna Gora, Džordža Vašingtona, br. 51, 3/48

Tel: +382 20 234 114, Fax: +382 20 234 368

E-mail: nenad.koprivica@cedem.me, web site: [www.cedem.me](http://www.cedem.me)

|  |  |
| --- | --- |
| ab_logo | **THIS PROJECT IS FUNDED BY THE EUROPEAN UNION** |